techiaith/cofnodycynulliad_en-cy huggingface dataset:
English: Thank you for that answer, Minister, and if you could provide us with a regular update as the progress and the vaccine roll-out goes forward here in Wales around these figures, because they're quite alarming - 72 per cent in the Scientific Advisory Group for Emergencies papers. So, I think it's important that we try and allay any fears that might be pervading those communities to stop people taking up the vaccine. But also, evidence is now emerging, as we're getting further into the vaccine programme that, in care homes, for example, one in five staff members are refusing to have the vaccine. Now, that is a choice, because obviously, people are offered the vaccine and there is no compunction, but that does have an effect, if one in five staff members are refusing to have the vaccine, on residents, in particular, obviously, who might have all accepted the vaccine. Do you recognise that figure of one in five not taking up the offer of a vaccine? And if you do recognise it, what work has been undertaken to reassure staff members, who are in a vulnerable location, that the vaccine is a safe bet and ultimately a safe bet to protect the residents that the staff are so dedicated to?
Welsh: Diolch am eich ateb, Weinidog, ac os gallech roi'r wybodaeth ddiweddaraf inni yn rheolaidd ar y ffigurau hyn wrth i'r broses o gyflwyno'r brechlyn yma yng Nghymru fynd rhagddi, gan eu bod yn eithaf brawychus - 72 y cant ym mhapurau'r Grŵp Cynghori Gwyddonol ar Argyfyngau. Felly, credaf ei bod yn bwysig ein bod yn ceisio tawelu unrhyw ofnau a allai fod yn treiddio i'r cymunedau hynny gan atal pobl rhag cael y brechlyn. Ond hefyd, mae tystiolaeth yn dod i'r amlwg bellach, wrth i'r rhaglen frechu fynd rhagddi, fod un o bob pum aelod o staff cartrefi gofal, er enghraifft, yn gwrthod cael y brechlyn. Nawr, dyna yw eu dewis, oherwydd yn amlwg, mae pobl yn cael cynnig y brechlyn ac nid oes unrhyw orfodaeth, ond os yw un o bob pum aelod o staff yn gwrthod cael y brechlyn, mae hynny'n cael effaith, yn arbennig wrth gwrs, ar breswylwyr, a allai fod wedi cael y brechlyn. A ydych yn ymwybodol o'r ffigur hwnnw o un o bob pump yn gwrthod manteisio ar y brechlyn? Ac os ydych yn ymwybodol ohono, pa waith sydd wedi'i wneud i dawelu meddwl aelodau staff, sydd mewn lleoliad bregus, fod y brechlyn yn ddiogel ac yn y pen draw yn ddiogel ar gyfer diogelu'r preswylwyr y mae'r staff mor ymroddedig iddynt?
English: Yes, I'm aware there's an issue with some staff not taking up the protection that the vaccine offers. In fact, I had a conversation with Vikki Howells about this yesterday on the work that we're looking to do, not just with providers and commissioners, but also with trade union representatives to reinforce to their members, again, the point that I made in your second question: the vaccines are only made available if the independent regulator approves them as being safe and effective and there are conditions upon their use as well. So, it's really important to say that loud and clear from all political perspectives: to encourage staff to take up the offer of the vaccine when it's made available; to recognise that they're in a position where they're caring for some of our most vulnerable citizens - it's about protecting them, the people they work with, the people they care for, as well as people in their families and communities. We will continue to look at uptake rates to make sure we're providing the whole-community coverage and protection that we all want to see from the vaccine and a path out of this crisis. When the pandemic will eventually end, at some point, we'll still be left with a significant job of work to do in recovery, healthcare and economic terms. We can get there much sooner, though, if we can deliver the vaccine programme as quickly as possible and if people take up their vaccines when they're offered the chance to do so.
Welsh: Ydw, rwy'n ymwybodol fod problem gyda rhai staff yn gwrthod manteisio ar yr amddiffyniad y mae'r brechlyn yn ei gynnig. Mewn gwirionedd, cefais sgwrs gyda Vikki Howells ynglŷn â hyn ddoe ar y gwaith rydym yn bwriadu ei wneud, nid yn unig gyda darparwyr a chomisiynwyr, ond hefyd gyda chynrychiolwyr undebau llafur i bwysleisio i'w haelodau, unwaith eto, y pwynt a wneuthum yn eich ail gwestiwn: nid yw'r brechlynnau'n cael eu darparu oni bai bod y rheoleiddiwr annibynnol yn eu cymeradwyo fel rhai diogel ac effeithiol, a cheir amodau ar gyfer eu defnydd hefyd. Felly, mae'n bwysig iawn dweud hynny'n uchel ac yn glir o bob safbwynt gwleidyddol: annog staff i dderbyn y brechlyn pan fydd ar gael; i gydnabod eu bod mewn sefyllfa lle maent yn gofalu am rai o'n dinasyddion mwyaf bregus - mae'n ymwneud â'u diogelu hwy, y bobl y maent yn gweithio gyda hwy, y bobl y maent yn gofalu amdanynt, yn ogystal â phobl yn eu teuluoedd a'u cymunedau. Byddwn yn parhau i edrych ar gyfraddau derbyn i sicrhau ein bod yn darparu amddiffyniad y brechlyn i gymunedau cyfan, fel y mae pob un ohonom yn dymuno'i weld, a llwybr allan o'r argyfwng hwn. Pan ddaw'r pandemig i ben yn y pen draw ar ryw bwynt, bydd gennym gryn dipyn o waith ar ôl i'w wneud o hyd mewn perthynas ag adfer, darparu gofal iechyd ac mewn termau economaidd. Fodd bynnag, gallwn gyrraedd yno'n gynt o lawer os gallwn gyflwyno'r rhaglen frechu cyn gynted â phosibl ac os yw pobl yn derbyn eu brechlynnau pan gânt gynnig cyfle i wneud hynny.
English: Thank you, Llywydd. This morning there's been a suggestion that the Joint Committee on Vaccination and Immunisation could recommend changes to the priority groups for vaccination if evidence, which is starting to emerge, demonstrates that vaccination has an impact on the transfer of the virus too - not only does it prevent people from becoming ill, but it protects those around them too. I know that following the advice of the JCVI is the Welsh Government's policy, but can the Minister tell us how willing the Government is to change strategy, if necessary, in terms of the necessary digital infrastructure and so on? Can the Government implement a new policy at short notice if that is the advice the Government receives?
Welsh: Diolch, Llywydd. Y bore yma, mae yna awgrym y gallai'r JCVI argymell newid y grwpiau blaenoriaeth ar gyfer brechu os ydy tystiolaeth, sy'n dechrau ymddangos rŵan, yn dangos fod brechu yn cael effaith ar sut mae'r feirws yn cael ei drosglwyddo hefyd. Hynny ydy, ei fod o nid yn unig yn stopio rhywun rhag mynd yn sâl ond yn gwarchod pobl eraill o'u cwmpas nhw hefyd. Dwi'n gwybod mai dilyn cyngor y JCVI ydy polisi Llywodraeth Cymru, ond all y Gweinidog ddweud wrthym ni pa mor barod ydy'r Llywodraeth i newid y strategaeth, os oes angen, o ran yr isadeiledd digidol angenrheidiol ac ati? Ydy'r Llywodraeth yn gallu gweithredu polisi newydd ar fyr rybudd os mai dyna ydy'r cyngor mae'r Llywodraeth yn ei gael?
English: Well, there's a bit of a hypothetical question there about what we can do if a certain change is or isn't made. What I think is much clearer though, and I think it is a fair question to ask, is if the JCVI - the independent expert group that has given us advice on how to make the best use of vaccines, how to have the greatest public health benefit and how to save the greatest number of lives - if their advice were to change, what would be the position of Ministers? I think that's a fair question and I'm happy to say that if the JCVI do change their advice, I'll obviously consider it with the advice that I get from my chief medical officer and I would expect that the position and the policy direction of the Welsh Government would then change as well. Because throughout this, I've been interested in making choices that follow the advice as clearly as possible and help to save lives. If the JCVI think there is a different way or a better way to do that, as we understand more about the vaccines we have available, as we understand more about COVID and its various strains and types, then, of course I'll be prepared to change my decision and what that means for the Welsh Government and our national health service and vaccination programme.
Welsh: Wel, mae cwestiwn damcaniaethol yno i raddau ynglŷn â'r hyn y gallwn ei wneud os caiff newid penodol ei wneud neu beidio. Yr hyn y credaf sy'n llawer cliriach, serch hynny, a chredaf ei fod yn gwestiwn teg i'w ofyn, pe bai'r Cyd-bwyllgor ar Imiwneiddio a Brechu - y grŵp arbenigol annibynnol sydd wedi rhoi cyngor i ni ar sut i wneud y defnydd gorau o frechlynnau, sut i sicrhau'r budd iechyd y cyhoedd mwyaf a sut i achub y nifer fwyaf o fywydau - pe bai eu cyngor yn newid, beth fyddai safbwynt y Gweinidogion? Credaf fod hwnnw'n gwestiwn teg, ac rwy'n barod i ddweud, pe bai'r Cyd-bwyllgor ar Imiwneiddio a Brechu yn newid eu cyngor, byddwn yn amlwg yn ei ystyried gyda'r cyngor a gaf gan fy mhrif swyddog meddygol a byddwn yn disgwyl wedyn i safbwynt a chyfeiriad polisi Llywodraeth Cymru newid hefyd. Oherwydd drwy gydol hyn, rwyf wedi bod yn awyddus i wneud dewisiadau sy'n dilyn y cyngor mor agos â phosibl, a helpu i achub bywydau. Pe bai'r Cyd-bwyllgor ar Imiwneiddio a Brechu o'r farn fod ffordd wahanol neu ffordd well o wneud hynny, wrth inni ddod i ddeall mwy am y brechlynnau sydd ar gael gennym, wrth inni ddeall mwy am COVID a'i wahanol straeniau a mathau, yna wrth gwrs, rwy'n barod i newid fy mhenderfyniad a'r hyn y mae hynny'n ei olygu i Lywodraeth Cymru a'n gwasanaeth iechyd gwladol a'n gwasanaeth brechu.
English: That doesn't answer my question. I wasn't asking whether you would change policy, I was asking if you had the capacity within your systems to take a new path if necessary and what preparations are being made for that. If I may move on, clearly, the Oxford-AstraZeneca vaccine that has been favoured, because it is more flexible; it's easier to store and to transport and so on and so forth. But, as evidence reaches us, from Israel particularly, in terms of how the virus is transferred by those people who have been vaccinated, it does appear possible - and this is not a rhetorical issue, because we need to make preparations for all eventualities - that only the Pfizer vaccine would provide this improvement in terms of transmission. Now, this is a very new kind of vaccination. This new mRNA technology is likely to be a prominent part of dealing with future pandemics. We will need infrastructure in place that would allow the roll-out of these new mRNA vaccines very quickly and the need to keep them cold, and so on. In the midst of this pandemic, does the Government have its eye on developing that kind of infrastructure for the future, as well as seeing how quickly it can be rolled out for the problem that we are currently facing?
Welsh: Dydy hynny ddim yn ateb fy nghwestiwn i. Nid gofyn a fyddech chi'n newid y polisi y gwnes i ond: ydy'r capacity gennych chi? Ydy'r gallu gennych chi o fewn eich systemau i ddilyn trywydd newydd os oes angen? A pha baratoadau sy'n cael eu gwneud am hynny? Os caf i symud ymlaen, mae'n amlwg mai'r brechlyn Rhydychen-AstraZeneca sydd wedi bod yn cael ei ffafrio, achos ei fod yn fwy hyblyg; yn haws i'w ddefnyddio o ran ei storio a'i drosglwyddo, ac yn y blaen. Ond, wrth i dystiolaeth ein cyrraedd ni, o Israel yn arbennig, dwi'n meddwl, am sut mae'r feirws yn cael ei drosglwyddo gan bobl sydd wedi cael eu brechu, mae'n edrych yn bosib - ac nid rhywbeth rhethregol ydy hyn, achos mae angen paratoi ar gyfer pob amgylchedd gwahanol - mai dim ond yr un Pfizer fyddai'n dangos y gwelliant yma o ran trosglwyddiad. Rŵan, mae hwn yn fath newydd iawn o frechiad. Mae'r dechnoleg newydd yma, mRNA, yn debyg o fod yn rhan amlwg iawn wrth ddelio efo pandemigau yn y dyfodol. Mi fydd angen isadeiledd, wedyn, sy'n caniatáu rholio allan y brechlynnau mRNA yn gyflym iawn a'r angen i'w cadw nhw'n oer, ac ati. Ydy'r Llywodraeth rŵan, yng nghanol y pandemig yma, â'i llygaid ar ddatblygu'r math yna o isadeiledd ar gyfer y dyfodol, yn ogystal â gweld pa mor gyflyn mae'n bosib ei rolio allan ar gyfer y broblem dŷn ni'n ei wynebu heddiw?
English: Well, of course we'll consider the developing evidence base on the effectiveness and characteristics of vaccines and the threats that we're looking to combat. I think going beyond that is rather unhelpful and speculative, because we need to understand the confirmed evidence, rather than what may or may not be developing. There is always the potential for different things to happen at various points in time. I'm confident, though, that the flexibility and the can-do attitude that our NHS has shown throughout this crisis is something that will also help us with future events, as well. It's also worth pointing out, I think, that I do think we should look forward to a more optimistic end to 2021 than the year we've just gone through, but that doesn't mean that the year will be risk-free. Even as we vaccinate the adult population, I don't think people can look forward to going back to entirely the way things were at this point in January 2020. I think the challenge is that we're going to be living with COVID for some time. Once we have protections from the vaccine, we'll have the changes that you and I would see every year with the flu, for example, where different strains emerge and there's a need to consider how we best protect people and what we need to build in as a regular part of our infrastructure, and that will, of course, also feature in how we deal with new and emerging threats, whether they're from a different strain of COVID or, indeed, other healthcare threats, as well.
Welsh: Wel, wrth gwrs, byddwn yn ystyried y sylfaen dystiolaeth sy'n datblygu ar effeithiolrwydd a nodweddion brechlynnau a'r bygythiadau rydym yn ceisio ymladd yn eu herbyn. Credaf fod mynd y tu hwnt i hynny braidd yn ddi-fudd ac yn ddamcaniaethol, gan fod angen inni ddeall y dystiolaeth sydd wedi'i chadarnhau, yn hytrach na'r hyn a allai fod yn datblygu neu beidio. Ceir posibilrwydd bob amser y bydd gwahanol bethau'n digwydd ar wahanol adegau. Rwy'n hyderus, serch hynny, fod yr hyblygrwydd a'r agwedd gadarnhaol y mae ein GIG wedi eu dangos drwy gydol yr argyfwng hwn yn rhywbeth a fydd hefyd yn ein helpu gyda digwyddiadau yn y dyfodol. Credaf ei bod yn werth nodi hefyd y dylem edrych ymlaen at ddiwedd mwy optimistaidd i 2021 na'r flwyddyn rydym newydd ddod drwyddi, ond nid yw hynny'n golygu y bydd y flwyddyn yn ddi-risg. Hyd yn oed wrth inni frechu'r boblogaeth o oedolion, ni chredaf y gall pobl edrych ymlaen at ddychwelyd yn gyfan gwbl at y ffordd roedd pethau ar y pwynt hwn ym mis Ionawr 2020. Credaf mai'r her yw ein bod yn mynd i orfod byw gyda COVID am beth amser. Ar ôl inni gael ein diogelu gan y brechlyn, bydd gennym y newidiadau y byddech chi a minnau'n eu gweld bob blwyddyn gyda'r ffliw, er enghraifft, lle mae gwahanol straeniau'n dod i'r amlwg ac mae angen ystyried y ffordd orau o ddiogelu pobl a'r hyn y mae angen i ni ei adeiladu'n rhan reolaidd o'n seilwaith, a bydd hynny, wrth gwrs, hefyd yn rhan o'r ffordd rydym yn ymdrin â bygythiadau newydd a bygythiadau sy'n dod i'r amlwg, boed yn straen gwahanol o COVID, neu'n wir, yn fygythiadau gofal iechyd eraill yn ogystal.
English: Diolch. I must say, I'm disappointed that you seem to be brushing off my questions as being hypothetical ones. I want to see Welsh Government preparing for different eventualities, because if we've learnt something of the last year, it's that this pandemic can throw all sorts of curve balls at us and we need to be preparing for different outcomes. Now, with case numbers thankfully falling, as well, many people are suffering, after almost a year of severe restrictions on their lives, will understandably want to know now the timescale for when they can get their lives back on track. Now, I'm not going to ask you today to give us that timescale, because, as I say, this pandemic has been a tale of surprise after surprise, so things can change even in a few weeks, but what I do want is an assurance that the Welsh Government does recognise the real hardships and health problems caused by the lockdowns themselves, and that the central focus of Government is to have an exit strategy from the cycle of lockdowns, and that there will be a recovery period that addresses the harms that have occurred, particularly, for example, to children and young people.
Welsh: Diolch. Mae'n rhaid imi ddweud, rwy'n siomedig eich bod yn ymddangos fel pe baech yn diystyru fy nghwestiynau fel rhai damcaniaethol. Rwyf am weld Llywodraeth Cymru yn paratoi ar gyfer gwahanol sefyllfaoedd, oherwydd os ydym wedi dysgu unrhyw beth dros y flwyddyn ddiwethaf, rydym wedi gweld y gall y pandemig hwn daflu pob math o bethau atom ac mae angen inni baratoi ar gyfer gwahanol ganlyniadau. Nawr, gyda niferoedd yr achosion yn gostwng, diolch byth, mae llawer o bobl yn dioddef hefyd ar ôl bron i flwyddyn o gyfyngiadau difrifol ar eu bywydau, ac yn ddealladwy, byddant yn awyddus i wybod yn awr beth yw'r amserlen ar gyfer pa bryd y gallant roi eu bywydau yn ôl ar y trywydd iawn. Nawr, nid wyf am ofyn i chi roi'r amserlen honno i ni heddiw, oherwydd, fel y dywedaf, mae'r pandemig hwn wedi bod yn un syndod ar ôl y llall, felly gall pethau newid mewn ychydig wythnosau, hyd yn oed, ond yr hyn rwy'n awyddus i'w gael yw sicrwydd fod Llywodraeth Cymru yn cydnabod y caledi a'r problemau iechyd gwirioneddol a achosir gan y cyfyngiadau symud eu hunain, ac mai ffocws canolog y Llywodraeth yw cael strategaeth i ymadael â'r cylch o gyfyngiadau symud, ac y byddwn yn cael cyfnod adfer sy'n mynd i'r afael â'r niwed a wnaed, yn enwedig, er enghraifft, i blant a phobl ifanc.
English: Thank you. During the pandemic, the available capacity has reduced to enable appropriate social distancing and improved infection-prevention and control measures to be implemented. As I've stated previously on a number of occasions, these measures, and increased personal protective equipment usage and requirements, have significantly reduced throughput in our NHS. Health boards have concentrated on treating the most urgent patients and, unfortunately, this has resulted in significantly longer waits for some patients.
Welsh: Diolch. Yn ystod y pandemig, mae'r capasiti sydd ar gael i alluogi mesurau cadw pellter cymdeithasol priodol wedi lleihau, ac mae angen rhoi gwell mesurau atal a rheoli heintiau ar waith. Fel rwyf wedi'i ddweud o'r blaen ar sawl achlysur, mae'r mesurau hyn, a chynnydd yn y defnydd a'r gofynion ar gyfer cyfarpar diogelu personol, wedi lleihau cyfraddau llif cleifion yn ein GIG yn sylweddol. Mae byrddau iechyd wedi canolbwyntio ar drin y cleifion sydd â'r anghenion mwyaf, ac yn anffodus, mae hyn wedi arwain at amseroedd aros cryn dipyn yn hirach i rai cleifion.
English: Thank you, Minister. According to research by the South Wales Argus, over 32,000 patients had waited beyond the 36-week period in Gwent up to October, which was the latest date when they had figures available. One of the key reasons for the delays is that not enough staff are available due to being off sick or self-isolating. According to the British Medical Association, the Welsh Government recently changed its policy for vaccinating NHS staff, forcing many to wait 12 weeks for their second dose of the Pfizer vaccine. This goes against the World Health Organization advice of giving it within three weeks, and certainly no longer than six weeks. This means that doctors who volunteered to work on the front line don't feel safe to do so until they know that they're fully inoculated. Huw Edwards reported yesterday that a senior clinician suggested it could be deemed a criminal act if a staff member died due to being infected while on duty between receiving their first and second dose. I cannot understate how strongly doctors feel about this. Will the Minister, therefore, overturn this policy and resume giving front-line health workers their second dose within three weeks, in order to protect our front-line workers and allow them to return to work to keep us safe and sound?
Welsh: Diolch, Weinidog. Yn ôl ymchwil gan y South Wales Argus, roedd dros 32,000 o gleifion wedi aros y tu hwnt i'r cyfnod o 36 wythnos yng Ngwent hyd at fis Hydref, sef y dyddiad diweddaraf roedd ganddynt ffigurau ar ei gyfer. Un o'r prif resymau dros yr oedi yw nad oes digon o staff ar gael gan eu bod adref o'r gwaith yn sâl neu'n hunanynysu. Yn ôl Cymdeithas Feddygol Prydain, newidiodd Llywodraeth Cymru ei pholisi ar gyfer brechu staff y GIG yn ddiweddar, gan orfodi llawer i aros 12 wythnos am eu hail ddos o frechlyn Pfizer. Mae hyn yn mynd yn groes i gyngor Sefydliad Iechyd y Byd y dylid ei roi o fewn tair wythnos, ac yn sicr heb fod yn hwy na chwe wythnos. Mae hyn yn golygu nad yw meddygon a wirfoddolodd i weithio ar y rheng flaen yn teimlo'n ddiogel i wneud hynny tan eu bod yn gwybod eu bod wedi'u brechu'n llawn. Adroddodd Huw Edwards ddoe fod uwch-glinigydd wedi awgrymu y gellid ei hystyried yn weithred droseddol pe bai aelod o staff yn marw o ganlyniad i gael eu heintio tra ar ddyletswydd rhwng cael y dos cyntaf a'r ail ddos. Ni allaf orbwysleisio pa mor gryf y mae meddygon yn teimlo ynglŷn â hyn. A wnaiff y Gweinidog, felly, wrthdroi'r polisi hwn ac ailddechrau rhoi eu hail ddos i weithwyr iechyd rheng flaen o fewn tair wythnos, er mwyn diogelu ein gweithwyr rheng flaen a chaniatáu iddynt ddychwelyd i'r gwaith i'n cadw'n ddiogel ac yn iach?
English: In terms of the ability to deal with the coronavirus in south-east Wales, I wonder if you could update us, Minister, on the Grange University Hospital and the role of that in providing treatment for those suffering from COVID-19.
Welsh: O ran y gallu i ymdrin â'r coronafeirws yn ne-ddwyrain Cymru, tybed a allech roi diweddariad i ni, Weinidog, ar Ysbyty Athrofaol y Faenor a'i rôl yn darparu triniaeth i bobl sy'n dioddef o COVID-19.
English: Thank you. The Welsh Government accepts and has followed the recommendations of the Joint Committee on Vaccination and Immunisation, and is committed to ensuring that front-line social care workers are vaccinated as a priority. Front-line social care workers are, of course, in the current list of priority groups. Care home residents, and the staff that care for them, are in the highest group of priority for vaccination.
Welsh: Diolch. Mae Llywodraeth Cymru yn derbyn ac wedi dilyn argymhellion y Cyd-bwyllgor ar Imiwneiddio a Brechu, ac wedi ymrwymo i sicrhau bod gweithwyr gofal cymdeithasol rheng flaen yn cael eu brechu fel blaenoriaeth. Mae gweithwyr gofal cymdeithasol rheng flaen, wrth gwrs, yn y rhestr gyfredol o grwpiau â blaenoriaeth. Mae preswylwyr cartrefi gofal, a'r staff sy'n gofalu amdanynt, yn y grŵp blaenoriaeth uchaf ar gyfer cael eu brechu.
English: Thank you for that answer, Minister. I'd like to raise the matter of those providing domiciliary care, those going into the homes of the elderly and the vulnerable to provide care, particularly those who have been taken on by direct payments, or those providing care privately. I've spoken to some in the workforce, and they are in some doubt about whether they will form part of the social care workforce that will be prioritised for vaccination. Are you able to provide any clarification for them, please?
Welsh: Diolch am eich ateb, Weinidog. Hoffwn godi mater pobl sy'n darparu gofal cartref, y rheini sy'n mynd i mewn i gartrefi'r henoed a phobl agored i niwed er mwyn darparu gofal, yn enwedig y rheini a gyflogir drwy daliadau uniongyrchol, neu'r rheini sy'n darparu gofal yn breifat. Rwyf wedi siarad â rhai yn y gweithlu, ac maent yn ansicr a fyddant yn rhan o'r gweithlu gofal cymdeithasol a gaiff eu blaenoriaethu i gael eu brechu. A allwch ddarparu unrhyw eglurhad iddynt, os gwelwch yn dda?